Üdvezlem!

A nevem Vörösmarty Mihály. Remélem már hallottak rólam. Azért írok önöknek, mert elkészült a legfrissebb színjátékom, minek neve: Csongor és Tünde. Nem hangzik annyira érdekesnek, bevallom. De jóval többet rejt a mű maga. Mind gondolkodási, mind szórakozás és művészi értéke említésre méltó. A darab története összefoglalva egy daliás Csongor nevezetű férfiról szól, aki beleszeret egy ártatlan szép aranyhajú tündérbe – aki mellesleg Tünde - de nem lehetnek együtt és Tünde otthagyja Csongort, aki szerelemtől tüzelve átkel a világon, hogy megtálalja szerelmét. Közben persze különböző kalandok és próbák érik. Eszmebeli kérdések teszik próbára a fiatalember gondolkodásmódját, ördögfiókák és egy boszorka próbálja megakadályozni, hogy ne érje el célját.

Lehet, hogy bonyolultnak és mélyenszántónak hangzik főképp a fiatalság számára, viszont felhívnám figyelmét arra, hogy nem az. Ha megértésre kerül a mű, amiben én teljességgel biztos vagyok, akkor egy erős üzenetet közöl az emberi értékekről. Legyen fiatal, vagy idősebb mindenkit elgondolkoztathat az eszmebeli értékeken. Én ezt fontosnak tartom, hogy irománynak legyen üzenete. Ebben az esetben az, hogy nincsen semmi más erény csak a szerelem, de a szerelem se maradandó és abban is csalódhat az ember. Szerintem ezt a fiatal serdülő korosztály is már át tudja élni és elgondolkodtatja őket is. A műt, azt két szintre osztottam, hogy érthető is legyen. Az első részt szinte a legkisebb gyerek is megértené hisz meseszerű. A második szint viszont már filozofikusabb. Azt már nehezebb megérteni, de szerintem nem okoz gondot majd a közönségnek.

A színészek kiválasztásába annyit szeretnék csak kérni, hogy Csongor egy fiatal, jó fizikumú és jóképű fiatalember legyen, egyértelmű okok miatt. Tündét játszó színésznőnél is ugyanezt kérném. Egy karcsú, szép, légies és ártatlanul kinéző hölgyet tartok a legjobbnak a mű hitelességének a megtartásához, hisz egy tündért kell alakítson. Mirigyet, a boszorkát feltehetőleg egy idős nő játszhatná. Hisz lehetne fiatal a boszorka és még talán működne is színpadon, de a színjáték nem lenne kerek, hisz akkor maga próbálná elcsábítani Csongort.

A költemény bár egy régi időben játszódik, egyáltalán nem zárja ki a modernizáció lehetőségét. Lehetne, például sok helyzetben effektet használni, legyen az kivetítő segítségével, vagy bármi más újféle technológia, ami manapság elérhető. Még akkor is beilleszthető, ha a színpad sokban megköti a rendező kezét. Akár a modern időben is játszódhat: Csongor egy túrázó, aki Tündére és az aranyalmafára talál utazásai közben. Maga a színpadi megjelenítés szinte bármilyen korban és hangulatban kivitelezhető. Lehet vidám és vicces. Lehet a műnek a mélyebb és sötétebb vonalát is követni. Ezért is tartom jónak a bemutatását, hisz oly sokféle módon lehet értelmezni, hogy a közönség élvezze.

Remélem az ajánlóm tetszett önöknek, a színjáték majd bemutatásra kerül, segédkezhetek a mű színpadra teremtésében.

Tisztelettel, Vörösmarty Mihály

Budapest, 2016.03.18